CELEX: 32021D1731
Language: sk
Date: 2021-09-23 00:00:00
Title: Rozhodnutie Rady (EÚ) 2021/1731 z 23. septembra 2021 o pozícii, ktorá sa má v mene Európskej únie prijať v Spoločnom výbore EHP, pokiaľ ide o navrhovanú zmenu protokolu 31 o spolupráci v špecifických oblastiach mimo štyroch slobôd pripojeného k Dohode o EHP (Prípravná akcia pre výskum v oblasti obrany) (Text s významom pre EHP)

1.10.2021   
               
               
                  SK
               
               
                  Úradný vestník Európskej únie
               
               
                  L 348/1
               
            
         ROZHODNUTIE RADY (EÚ) 2021/1731
         z 23. septembra 2021
         o pozícii, ktorá sa má v mene Európskej únie prijať v Spoločnom výbore EHP, pokiaľ ide o navrhovanú zmenu protokolu 31 o spolupráci v špecifických oblastiach mimo štyroch slobôd pripojeného k Dohode o EHP (Prípravná akcia pre výskum v oblasti obrany)
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (2), a najmä na jeho článok 58 ods. 2 písm. b),
         so zreteľom na návrh Európskej komisie,
         keďže:
         
                     (1)
                  
                  
                     Dohoda o Európskom hospodárskom priestore (3) (ďalej len „Dohoda o EHP“) nadobudla platnosť 1. januára 1994.
                  
               
                     (2)
                  
                  
                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 o spolupráci v špecifických oblastiach mimo štyroch slobôd (ďalej len „protokol 31“) pripojený k Dohode o EHP.
                  
               
                     (3)
                  
                  
                     Štáty EZVO, ktoré sú členmi EHP, by sa mali aj naďalej zúčastňovať na činnostiach Únie týkajúcich sa rozpočtového riadka PA 13 17 01 (Prípravná akcia pre výskum v oblasti obrany) zahrnutého do všeobecného rozpočtu Únie na rozpočtový rok 2021.
                  
               
                     (4)
                  
                  
                     Protokol 31 by sa preto mal zmeniť, aby sa v tejto rozšírenej spolupráci mohlo pokračovať od 1. januára 2021.
                  
               
                     (5)
                  
                  
                     Pozícia Únie v Spoločnom výbore EHP by preto mala vychádzať z návrhu rozhodnutia Spoločného výboru EHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore EHP, pokiaľ ide o navrhovanú zmenu protokolu 31 o spolupráci v špecifických oblastiach mimo štyroch slobôd pripojeného k Dohode o EHP, je založená na návrhu rozhodnutia Spoločného výboru EHP (4).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 23. septembra 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Ú. v. ES L 305, 30.11.1994, s. 6.
         
            (2)  Ú. v. EÚ L 193, 30.7.2018, s. 1.
         
            (3)  Ú. v. ES L 1, 3.1.1994, s. 3.
         
            (4)  Pozrite dokument ST 10932/21 na http://register.consilium.europa.eu.